סטארטרק

ערך זה עוסק בסרט הקולנוע ה-11 בסדרת מסע בין כוכבים. אם התכוונתם לזיכיון, ראו .
| --- | --- |

 מבוסס על:  מסע בין כוכבים: הסדרה המקורית 
 בימוי:  ג'יי ג'יי אברהמס 
 הופק בידי:  ג'יי ג'יי אברהמס, דיימון לינדלוף 
 תסריט:  אלכס קורצמן רוברטו אורקי יוצר: ג'ין רודנברי
 עריכה:  מאריאן ברנדון, מארי ג'ו מארקי 
 שחקנים ראשיים:  כריס פיין זאכרי קווינטו קארל אורבן זואי סלדנה
 מוזיקה:  מייקל ג'אקינו 
 צילום:  דניאל מינדל 
 מדינה:  ארצות הברית 
 חברת הפקה:  פרמאונט, Bad Robot Productions, Spyglass Media Group 
 חברה מפיצה:  סרטי פרמאונט
 שיטת הפצה:  הורדה דיגיטלית, וידאו על פי דרישה 
 הקרנת בכורה:  8 במאי 2009 (ארצות הברית) 7 במאי 2009 (ישראל)
 משך הקרנה:  127 דק' 
 שפת הסרט:  אנגלית 
 סוגה:  סרט פעולה, סרט מדע בדיוני, סרט הרפתקאות 
 מקום התרחשות:  Starfleet Academy, Delta Vega, וולקן, סן פרנסיסקו, ריברסייד, וולקן, סן פרנסיסקו 
 תקופת התרחשות:  המאה ה-23 
 תקציב:  150 מיליון דולר (מוערך)
 הכנסות:  385,459,120 מיליון דולר
 הכנסות באתר מוג'ו:   startrek11
 פרסים:  פרס אוסקר לאיפור ולעיצוב השיער הטובים ביותר (Barney Burman, Mindy Hall, Joel Harlow)  פרס מבקרי הסרטים של לאס וגאס לפסקול הטוב ביותר (מייקל ג'אקינו)  פרס סאטורן לאיפור הטוב ביותר (Mindy Hall, Joel Harlow, Barney Burman)  פרס גילדת שחקני המסך למשחק מצטיין לאנסמבל פעלולנים (Damion Poitier, סאלה בייקר)  פרס אגודת מבקרי הקולנוע של בוסטון להרכב הטוב ביותר (זואי סלדנה, קליפטון קולינס, זאכרי קווינטו, ג'ון צ'ו, בן קרוס, אריק באנה, אנטון ילצ'ין, קארל אורבן, כריס פיין, ברוס גרינווד)  מועצת ביקורת הקולנוע האמריקנית: עשרת הסרטים הטובים ביותר 
 סרט קודם:  מסע בין כוכבים: נמסיס
 סרט הבא:  האויב בתוכנו - סטארטרק
 אתר רשמי
 דף הסרט ב־IMDb
 
סטארטרק (בתרגום חופשי: "מסע בין כוכבים") הוא סרט מדע בדיוני אמריקני משנת 2009 בבימויו של ג'יי ג'יי אברהמס, שנכתב על ידי רוברטו אורקי ואלכס קורצמן והופץ על ידי אולפני פרמאונט. זהו הסרט האחד-עשר במספר בסדרת סרטי מסע בין כוכבים, ובו מככבות הדמויות הראשיות של סדרת הטלוויזיה המקורית של מסע בין כוכבים אשר מגולמות על ידי צוות שחקנים חדש. הסרט עוקב אחר ג'יימס ט' קירק (כריס פיין) וספוק (זאכרי קווינטו) על סיפון ספינת החלל אנטרפרייז בזמן שהם נאבקים בנירו (אריק באנה), רומולאני מעתידם אשר מאיים על הפדרציה המאוחדת של כוכבי הלכת. הסיפור מתרחש במציאות חלופית בשל מסע בזמן על ידי נירו וספוק המקורי (לנרד נימוי). ציר הזמן החלופי נוצר במאמץ לשחרר את הסרט ואת הזיכיון מאילוצי המשכיות מבוססים תוך שימור על מרכיבי הסיפור המקוריים. ציר הזמן החדש שנוצר עבור סרטי הטרילוגיה נקרא "ציר זמן קלווין" על שם ספינת החלל היו.אס.אס קלווין שהשמדתה יוצרת את ציר הזמן החלופי.
פיתוח הסיפור לסטארטרק החל עוד בשנת 1968, כאשר היוצר ג'ין רודנברי הכריז על רעיון להפקת פריקוול המבוסס על הסדרה המקורית. הרעיון צץ מחדש באופן זמני בשנות ה-80 המאוחרות על ידי הארווי בנט כעלילה אפשרית לסרט שעתיד היה להפוך למסע בין כוכבים 6: הארץ הלא נודעת, אך נדחה לטובת פרויקטים אחרים של רודנברי. לאחר הכישלון הביקורתי והמסחרי של מסע בין כוכבים: נמסיס וביטולה של סדרת הטלוויזיה מסע בין כוכבים: אנטרפרייז, מפיק הזיכיון ריק ברמן והתסריטאי אריק ג'נדרסן כתבו סרט לא מוגמר בשם מסע בין כוכבים: ההתחלה, אשר עלילתו הייתה אמורה להתרחש לאחר ימיה של מסע בין כוכבים: אנטרפרייז. אולם, לאחר קרע שהתרחש בין התאגידים ויאקום וסי.בי.אס, נשיא פרמאונט לשעבר גייל ברמן שכנע את סי.בי.אס להפיק סרט עלילתי. מגעים התקיימו עם אורקי וקורצמן, שניהם מעריצים של סדרת מסע בין כוכבים, לכתיבת הסרט, ועם אברמס לביימו. קורצמן ואורקי השתמשו בהשראות מרומנים ותזות כמו גם הסדרה עצמה.
צילומים עיקריים החלו ב-7 בנובמבר 2007 והסתיימו ב-27 במרץ 2008. הסרט צולם במקומות שונים בקליפורניה ויוטה. אברהמס נמנע משיטות צילום העושות שימוש במסכים ירוקים וכחולים, והעדיף להשתמש בתפאורות ובאתרי צילום במקום. סודיות כבדה הקיפה את הפקת הסרט. חברת Industrial Light & Magic יצרה ספינות דיגיטליות במיוחד בשביל הסרט, בניגוד לסרטים הקודמים בזיכיון. הפקת הסרט הסתיימה בסוף שנת 2008.
סטארטרק קודם רבות בחודשים שקדמו ליציאתו לאקרנים. הקרנות מיוחדות שקדמו ליציאתו הרשמית, התקיימו בערים נבחרות ברחבי העולם, כולל באוסטין שבטקסס, סידני שבאוסטרליה, וקלגרי שבאלברטה. הסרט יצא לאור בארצות הברית ובקנדה ב-8 במאי 2009, וזכה לביקורות חיוביות מאוד. המבקרים שבחו את פיתוח הדמויות בסרט כמו גם את עלילתו. סטארטרק הפך להצלחה קופתית, והרוויח 385.7 מיליון דולרים ברחבי העולם. הסרט היה מועמד למספר פרסים, כולל 4 פקסי אוסקר בטקס האוסקר ה-82, ובסופו של דבר זכה בקטגוריית האיפור הטוב ביותר, מה שהפך אותו לסרט מסע בין כוכבים הראשון אשר זכה בפרס אוסקר. ה-DVD וה-Blu-Ray של הסרט יצאו לאור ב-17 בנובמבר 2009.
בעקבות ההצלחה של הסרט, חברי צוות השחקנים שלו חתמו על שני המשכים, מה שהופך את סטארטרק לראשון בטרילוגיה. סרט המשך, האויב בתוכנו - סטארטרק יצא לאקרנים במאי 2013, כאשר אברהמס חזר כבמאי וקורצמן ואורקי חזרו ככותבים (בתוספת של מפיק סטארטרק ככותב גם כן).